kardosdrur/scandi-wiki huggingface dataset:
Lysithea (måne)

Lysithea er en af planeten Jupiters måner: Den blev opdaget den 6. juli 1938 fra Mount Wilson-observatoriet af Seth Barnes Nicholson. Efter opdagelsen blev månen formelt kaldt Jupiter X (X er romertallet for 10), om end nogle uofficielt opkaldte den efter Demeter fra den græske mytologi. Først i 1975 vedtog den Internationale Astronomiske Union officielt at opkalde månen efter Lysethia, der ifølge den græske mytologi var en af Zeus' elskerinder.

Lysithea hører til den såkaldte Himalia-gruppe, der i alt omfatter fem måner med omtrent samme omløbsbaner omkring Jupiter som månen Himalia. Den er ca. 38 kilometer i diameter, og dens massefylde, 2600 kilogram pr. kubikmeter, tyder på at den primært består af klippemateriale og i mindre grad af is. Overfladen er temmelig mørk; den tilbagekaster blot 4% af det lys der falder på den.

Jupiters måner
Taygete (måne)

Taygete er en af planeten Jupiters måner: Den blev opdaget den 25. november 2000 af et hold astronomer fra Hawaiis Universitet ledet af Scott S. Sheppard. Lige efter opdagelsen fik den den midlertidige betegnelse Jupiter XX, hvor XX er romertallet for 20, men senere har man vedtaget at opkalde den efter Taygete, som ifølge den græske mytologi er en af Zeus' elskerinder.

Taygete er cirka 5 kilometer i diameter og har en temmelig mørk overflade der kun tilbagekaster 4 % af det lys der falder på den. Lige som de øvrige 16 medlemmer af Carme-gruppen har Taygete en retrograd omløbsbane omkring Jupiter, dvs. den bevæger sig fra øst mod vest på himlen over Jupiter.

Jupiters måner
Melbærris

Melbærris er en slægt med ca. 60 arter, som er udbredt cirkumpolart i Europa, Asien og Nordamerika. Det er flerårige, træagtige planter, som har vækstformer lige fra krybende dværgbuske til små træer. De fleste er stedsegrønne med spredtstillede blade, der er ovale eller omvendt ægformede med hel rand. Blomsterne er samlet i små stande med 2-20 enkeltblomster. De enkelte blomster er klokkeformede med hvide eller lyserøde kronblade. Frugterne er bær med mange, små frø.

Her beskrives kun den ene art, som er vildtvoksende i Danmark.

 Hede-Melbærris (Arctostaphylos uva-ursi)

 Arctostaphylos alpina
 Arctostaphylos canescens
 Arctostaphylos columbiana
 Arctostaphylos confertiflora
 Arctostaphylos densiflora
 Arctostaphylos glandulosa
 Arctostaphylos glauca
 Arctostaphylos hookeri
 Arctostaphylos imbricata
 Arctostaphylos manzanita
 Arctostaphylos montereyensis
 Arctostaphylos morroensis
 Arctostaphylos myrtifolia
 Arctostaphylos nevadensis
 Arctostaphylos nummularia
 Arctostaphylos pallida
 Arctostaphylos patula
 Arctostaphylos pumila
 Arctostaphylos pungens
 Arctostaphylos tomentosa
 Arctostaphylos viscida

Note

Lyng-familien

ik:Aŋutvak
Robin Cook

Robert (Robin) Finlayson Cook (28. februar 1946 i Bellshill, North Lanarkshire, Skotland – 6. august 2005) var en britisk politiker fra Labour, der var Storbritanniens udenrigsminister fra 1997 til 2001.

Biografi 
Cook var søn af en skoleinspektør og ved valget i 1983 blev han parlamentsmedlem for valgkredsen Livingston, men allerede fra og med valget i 1974 havde han repræsenteret kredsen Edinburgh Central. Han kæmpede især for de socialt svage, og inden for partiet fungerede han i 1980'erne og 1990'erne som ekspert på områder som økonomi, sundhed og udenrigspolitik.

Robin Cook var bestyrelsesformand for Labour (formand for den årlige kongres) i 1996-1997.

I 1997 blev Cook ramt af en skandale på grund af forholdet til hans sekretær, som senere blev hans anden kone.

Robin Cook var udenrigsminister fra 1997 til 2001. Efter valget i 2001 blev han leder af labourpartiets parlamentsgruppe i underhuset (Leader of the House of Commons) og Lord President of the Council. Han trådte tilbage fra begge disse poster den 17. marts 2003 i protest mod Storbritanniens deltagelse i Irakkrigen, og sagde ved sin tilbagetrædelse: "En krig uden international opbakning og uden støtte i hjemlandet kan jeg ikke tilslutte mig."

Han døde den 6. august 2005 i Inverness, Skotland, efter at have miste bevidstheden på bjerget Ben Stack i den nordvestlige del af det skotske højland. Han var ved sin død en ledende britisk politiker indenfor arbejderpartiet.

Cook blev 59 år, han var gift for anden gang og havde to børn.

Bibliografi 
 The Point of Departure (Simon & Schuster, 2003) 

Ledere af Underhuset
Udenrigsministre fra Storbritannien
Lord Presidents of the Council
Bestyrelsesformænd for Labour (UK)
Praxidike (måne)

Praxidike er en af planeten Jupiters måner: Den blev opdaget 23. november 2000 af Scott S. Sheppard, David C. Jewitt, Yanga R. Fernández og Eugene A. Magnier. Lige efter opdagelsen fik Praxidike den midlertidige betegnelse S/2000 J 7, og ifølge det nummereringssystem som Galileo Galilei grundlagde da han opdagede de fire galileiske måner, hed denne nye måne Jupiter XXVII. Siden hen har den Internationale Astronomiske Union formelt opkaldt den efter Praxidike, som i den græske mytologi er afstraffelsens gud, og en af Zeus' elskere.

Praxidike hører til den såkaldte Ananke-gruppe, som i alt omfatter 16 måner, alle med omtrent samme omløbsbane om Jupiter som Ananke. Efter hvad man har kunne skønne sig til angående Praxidikes størrelse og masse anslås dens massefylde til 2600 kilogram pr. kubikmeter: Det tyder på at den primært består af klippemateriale, og i mindre grad af is.

Jupiters måner
Callirrhoe (måne)

Callirrhoe er en af planeten Jupiters måner: Den blev opdaget 6. oktober 1999, af Jim V. Scotti, Tim B. Spahr, Robert S. McMillan, Jeff A. Larsen, Joe Montani, Arianna E. Gleason og Tom Gehrels. Til at begynde med troede man at der var tale om en småplanet, og tildelte objektet et midlertidigt nummer af den type man bruger i forbindelse med småplaneter, nemlig 1999 UX18. Men den 18. juli 2000 fandt Tim Spahr ud af, at der i virkeligheden er tale om en Jupiter-måne, så dens nummer-betegnelse ændredes til S/1999 J 1. Sidenhen har den Internationale Astronomiske Union besluttet at navngive månen efter Callirrhoe, som i den græske mytologi er mor til Ganymedes.

Callirrhoe er ca. 8,6 kilometer i diameter, og efter hvad man har kunne skønne angående dens masse anslås dens massefylde til 2600 kilogram pr. kubikmeter. Dette tyder på at den primært består af klippemateriale og i mindre grad af is. Overfladen er temmelig mørk, og tilbagekaster blot 4 % af det lys der falder på den.

Callirrhoe er medlem af Pasiphae-gruppen; en gruppe af 13 Jupiter-måner, alle med banekredsløb der ligner Pasiphaes bane.

Jupiters måner
Virtuel maskine

En virtuel maskine (ofte forkortet VM, på engelsk virtual machine) er et miljø/maskine, som reelt set ikke eksisterer og som enten kan fortolke, aflæse og udføre maskinkode eller maskinkode-lignende bytekode (som kun den virtuelle maskine kan læse, forstå og udføre). Denne maskinkode er ofte oversat fra et menneske-læseligt programmeringssprog af en præprocessor, og tilsammen kaldes disse 2 processer for en fortolker. F.eks. kan Javas virtuelle maskine (JVM) udføre Java-bytekode, som er bytekode der er blevet spyttet ud af en Java-kompiler (i virkeligheden en præprocessor).

Virtuel maskine vs. virtuelt programmeringssprog 
En virtuel maskine er det stykke software, der efterligner en fysisk maskines instruktionssæt og funktionalitet.
En virtuel maskine giver derfor mulighed for
 at køre flere operativsystemer samtidigt på en fysisk maskine
 at gøre et stykke software kompatibelt med mange forskellige enheder uden at skulle skrive kompatibilitetskode til flere enheder
 at køre et stykke software (for eksempel et operativsystem) på en computer som reelt set ikke er kompatibel

Et virtuelt programmeringssprog/instruktionssæt er et programmeringssprog eller instruktionssæt som kun kan aflæses, forstås og udføres på eller af en virtuel maskine.
Sådanne programmeringssprog skal som regel kompileres/oversættes til et fysisk (maskinkode) eller virtuelt instruktionssæt.
Virtuelle programmeringssprog kaldes også for højniveausprog.

Virtuelle programmeringssprog som ikke skal kompileres: 

 PHP (serversprog til hjemmesider)
 JavaScript (bruges til at tildele forskellige handlinger til HTML-elementer, for eksempel OnClick)
 VBscript
 Batch

Virtualiseringssoftware og emuleringssoftware 
Virtualiseringssoftware er programmer som kan virtualisere (efterligne) noget virkeligt.
Indenfor virtuelle maskiner, efterligner disse typer software en større eller mindre del af en fysisk maskine i større eller mindre grad.

Når man snakker om virtualiseringssoftware menes der ofte emuleringssoftware, som kan køre maskinkode (et operativsystem) og på den måde emulere/simulere en fysisk maskine.
Emuleringssoftware er derfor software som simulere hardware, så man kan køre diverse operativsystemer både samtidigt (på samme maskine) og på ikke kompatible maskiner.

Eksempler på emuleringssoftware er
 VirtualBox (gratis open source virtualiseringssoftware fra Oracle)
 Virtualiseringssoftware fra VMWare

Programmeringssprog der bruger en virtuel maskine 
 Lua
 Java
 C#
 VB.NET
 C++/CLI (Common Language Infrastructure)
 Common Intermediate Language (CIL)

Se også 
 Præprocessor
 Fortolker
 Maskinkode

Kilder 

Datalogi
David A. Kolb

David A. Kolb (født 12. december 1939) er en amerikansk forsker, der beskæftiger sig med indlæringsmetoder. Han er forfatter til bogen "Experiential Learning". I Danmark har hans metoder bl.a. vundet indpas inden for indlæringssystemet Flexlearn.

David Kolb har arbejdet med sammenhængen mellem læring, arbejde og hvordan ny viden skabes. Læring skal være en fortløbende proces, der skaber ny viden efter behov. Hans intellektuelle udgangspunkt for hans teori omkring "Experiential learning" blev skabt af Kurt Lewin, John Dewey og Jean Piaget. Og Kolb tilførte deres teoretiske overvejelser et holistisk(helheds) syn på læring.
"Experiential Learning" er et alternative til behavioral og kognitiv læringsteori.

Kolbs teori om læringsstile 
Ifølge Kolb er hvert enkelt menneske orienteret imod forskellige læringsmåder og har dermed sin egen læringsstil. Ifølge Kolb kan læreprocessen illustreres gennem læringscirklen, og individets vægtning af de forskellige stadier i læringscirklen bestemmer hans læringsstil.

Den divergent lærende lærer gennem konkret erfaringer, som bearbejdes gennem reflekterende observationer. Den assimilativt lærende lærer ved at indhente information gennem begreber og teorier og bearbejde dette gennem refleksion. Den konvergent lærende henter information ud fra teorier og begreber, og bearbejder denne gennem aktiv eksperimenteren. For den akkomodativt lærende opnås læring gennem konkrete erfaringer, som bearbejdes via aktiv manipulation. Erkendelsen er kendetegnet ved en rekonstruktion af den allerede eksisterende erkendelse.

Anvendelse i didaktisk design 
I didaktisk design kan Kolbs læringsstile imødekommes ved at teste den lærendes læringsstil, og herefter lade undervisningen understøtte hans/hendes foretrukne læringsstil. Denne fremgangsmåde, er den, man typisk vil se eksempler på, når man ser på læringstile som didaktisk metode.

En anden tilgang kunne være at føre undervisningen igennem alle fire faser i Kolbs læringscyklus. Således tilgodeser man de fire forskellige læringsindgange, som Kolb mener, er grundlaget for menneskelig erkendelse.

Eksterne henvisninger 
 David Kolbs hjemmeside

Noter 

Psykologer fra USA
Flintesønnerne

Flintesønnerne er en dansk film fra 1956.
Manuskript Grete Frische efter roman af Morten Korch.
Instruktion Alice O'Fredericks.

Medvirkende 
Blandt de medvirkende kan nævnes:

Poul Reichhardt
Peter Malberg
Helga Frier
Ib Mossin
Ebbe Langberg
Hanne Winther-Jørgensen
Astrid Villaume
Valdemar Skjerning
Tove Maës
Helga Frier
Keld Markuslund
Einar Juhl

Eksterne links 
 

Morten Korch-film
Danske film fra 1956
Film instrueret af Alice O'Fredericks
Een blandt mange

Een blandt mange er en dansk film fra 1961, skrevet og instrueret af Astrid Henning-Jensen.

Medvirkende
Ole Wegener
Erno Müller
Elsa Kourani
Hannah Bjarnhof
Arthur Jensen
Bjarne Forchhammer
Søren Weiss
Ego Brønnum-Jacobsen
Lili Lani
Paul Hagen
Poul Müller
Ole Wisborg
Eigil Reimers
Pouel Kern
Jørgen Weel
Holger Vistisen
Morten Grunwald

Eksterne henvisninger 
 

Danske film fra 1961
Film instrueret af Astrid Henning-Jensen
Javac

Javac (Java compiler) er en compiler til programmeringsproget Java. Den oversætter Java kildetekst til Java byte-code. Når et java program senere eksekveres bliver denne kode fortolket i en virtuel maskine (VM). Dette princip gør den binære kode platformsuafhængig: Kan man installere en Java virtuel maskine på en given platform, kan man også eksekvere Java-programmer.

Javac er den primære java compiler fra Oracle Corporation. Den er indeholdt både i deres JRE (Java Runtime Environment) og JDK (Java Development Kit). I skrivende stund er den seneste udgave version 5.0, der bl.a. har understøttelse for generiske typer, for each-løkker og enumerations. Der findes andre Java compilere:
 Jikes, der er IBMs frie Java compiler.
 GCJ, der er en del af gcc fra GNU projektet.

I 2006 blev javac opensource.

Se også 
 Java

Referencer 

Udviklingsværktøjer
Megaclite (måne)

Megaclite er en af planeten Jupiters måner: Den blev opdaget 25. november 2000 af Scott S. Sheppard, David C. Jewitt, Yanga R. Fernández og Eugene A. Magnier. Lige efter opdagelsen fik den den midlertidige betegnelse S/2000 J 8, og efter det nummereringssystem som Galileo Galilei brugte på de galileiske måner hedder denne måne Jupiter XIX. Senere har den Internationale Astronomiske Union formelt besluttet at opkalde månen efter Megaclite, som i følge den græske mytologi var en af Zeus' elskere.

Megaclite tilhører den såkaldte Pasiphae-gruppe, som i alt omfatter 13 Jupiter-måner, som alle har omtrent samme omløbsbane som månen Pasiphae. Megaclite er cirka 5,4 kilometer i diameter, og ud fra skøn over dens størrelse og masse anslås dens massefylde til omkring 2600 kilogram pr. kubikmeter: Dette tyder på at den primært består af klippemateriale, og i mindre omfang af is. Overfladen er temmelig mørk, og tilbagekaster kun 4 procent af det lys der falder på den.

Jupiters måner
Ben Stack

Ben Stack eller Beinn Stac er et bjerg i den nordvestlige del af Skotland. Bjerget er 721 meter højt, omkring den halve højde af Ben Nevis (1.344 meter), som er det højeste bjerg i Det Forenede Kongerige.

Bjerget anses for at være let at bestige på grund af den lave højde. 

Bjerget er beliggende tæt ved vej nr. A 838, sydøst for Laxford Bridge og nordvest for søen Lock More og byen Lairg.

Den 6. august 2005 døde den tidligere engelske udenrigsminister, Robin Cook, af et hjerteanfald under en tur til toppen af bjerget.

Eksterne henvisninger 

 En tur op på Ben Stack  med fotografier.

Bjerge i Storbritannien
Skotlands geografi
Ellen Margrethe Stein

Ellen Margrethe Stein (8. oktober 1893 i København – 29. marts 1979 i Hellerup) var en dansk skuespillerinde.

Uddannet fra Det kongelige Teaters elevskole 1918.

Herefter optræden i provinsen.

Hun var på Dagmarteatret 1933-1937, free-lance 1937-1943, på Folketeatret og på Det Ny Teater 1943-1959.

Hun var tillige engageret på Det ny Scala 1967-1968.

Hun medvirkede i både radio og TV.

Udvalgt filmografi 
 En fuldendt gentleman – 1937
 Flådens blå matroser – 1937
 Barnet – 1940
 Sommerglæder – 1940
 En forbryder – 1941
 Søren Søndervold – 1942
 Kriminalassistent Bloch – 1943
 En ny dag gryer – 1945
 I går og i morgen – 1945
 Den usynlige hær 1945
 Op med lille Martha – 1946
 Lykke på rejsen – 1947
 I de lyse nætter – 1947
 Penge som græs – 1948
 Kampen mod uretten – 1949
 Bag de røde porte – 1951
 Dorte – 1951
 Vi som går køkkenvejen – 1953
 Adam og Eva – 1953
 Seksdagesløbet – 1958
 Helle for Helene – 1959
 Gøngehøvdingen – 1961
 Pigen og pressefotografen – 1963
 Søskende – 1966
 Soyas tagsten – 1966
 Far laver sovsen – 1967
 Midt i en jazztid – 1969
 Man sku' være noget ved musikken – 1972
 Mig og Mafiaen – 1973
 Hør, var der ikke en som lo? – 1978

Eksterne henvisninger 
 
 

Skuespillere fra Danmark
Personer fra København
Chaldene (måne)

Chaldene er en af planeten Jupiters måner: Den blev opdaget 26. november 2000, af Scott S. Sheppard, David C. Jewitt, Yanga R. Fernández og Eugene A. Magnier. Lige efter opdagelsen fik den den midlertidige betegnelse S/2000 J 10, og ifølge det nummersystem Galileo Galilei indførte med de galileiske måner hedder den Jupiter XXI. Senere har den Internationale Astronomiske Union formelt besluttet at opkalde den efter Chaldene fra den græske mytologi; en af Zeus' elskerinder.

Chaldene tilhører en gruppe af Jupiter-måner kaldet Carme-gruppen; måner med omtrent samme retrograde og stejle omløbsbaner som Carme (måne). Chaldene har en diameter på ca. 3,8 kilometer, og ud fra skøn over dens masse anslås dens massefylde til omkring 2600 kilogram pr. kubikmeter. Det tyder på at den primært består af klippemateriale, og i mindre omfang af is. Overfladen er mørk, og tilbagekaster kun 4% af det lys der falder på den.

Jupiters måner
Eksegese

Eksegese er en teologisk disciplin, hvor religiøse tekster fortolkes. Eksegese er den kommenterende og problemdrøftende gennemgang af en religiøse tekst, der kommer efter et tekstnært forarbejde (oversættelse og tekstkritik) og forsøget på i kort, overskuelig form at gengive tekstens form og indhold (parafrase). Det bruges også om ekstensiv og kritisk fortolkning af autoritative tekster, særligt Koranen, Midrash, Talmud og tilsvarende.

Eksegese kan også betyde forklaring af filosofiske og juridiske tekster. Eksegese er en fortolkning og forståelse af teksten på grundlag af teksten selv, og bør ikke bruges synonymt med hermeneutik, som er anvendelse af en bestemt metode eller fortolkningsteori, ofte baseret på den samtidige relevans af den behandlede tekst.

Forskellige hjælpediscipliner til eksegesen er f.eks:
tidshistorie 
indledning
hermeneutik 

Man taler om gammeltestamentlig såvel som nytestamentelig eksegese.

Typisk vil eksegese bestå af 
 Oversættelse (typisk fra græsk eller semitiske sprog)
 Parafrase
 Udlægning

Se også 
 Tafsir

Eksterne henvisning 
 Afdeling for bibelsk eksegese , Københavns Universitet 

Teologi
Harpalyke (måne)

Harpalyke er en af planeten Jupiters måner: Den blev opdaget 23. november 2000 af Scott S. Sheppard, David C. Jewitt, Yanga R. Fernández og Eugene A. Magnier. Lige efter opdagelsen fik den den midlertidige betegnelse S/2001 J 5, og efter det nummereringssystem som blev indført med opdagelsen af de galileiske måner hedder den. Jupiter XXII. Sidenhen har den Internationale Astronomiske Union formelt opkaldt den efter Harpalyke, som i visse kilder til den græske mytologi var en af Zeus' elskerinder.

Harpalyke hører til Ananke-gruppen; en gruppe af i alt 16 Jupiter-måner med omtrent samme omløbsbane som Ananke. Harpalyke er ca. 4,4 kilometer i diameter, og ud fra skøn over dens masse anslås dens massefylde til ca. 2600 kilogram pr. kubikmeter: Det tyder på at den hovedsageligt består af klippemateriale, og i mindre omfang af is. Den har en mørk overflade med en albedo på blot 4%.

Jupiters måner
Kalyke (måne)

Kalyke er en af planeten Jupiters måner: Den blev opdaget 23. november 2000 af et hold astronomer fra Hawaiis Universitet. Lige efter opdagelsen fik den den midlertidige betegnelse S/2000 J 2, og efter det nummereringssystem som blev indført med opdagelsen af de galileiske måner hedder den. Jupiter XXIII. Sidenhen har den Internationale Astronomiske Union formelt opkaldt den efter Kalyke, som i den græske mytologi var en af Zeus' elskerinder.

Kalyke hører til Carme-gruppen; en gruppe af i alt 17 Jupiter-måner med omtrent samme omløbsbane som Carme. Harpalyke er ca. 5,2 kilometer i diameter, og ud fra skøn over dens masse anslås dens massefylde til ca. 2600 kilogram pr. kubikmeter: Det tyder på at den hovedsageligt består af klippemateriale, og i mindre omfang af is. Den har en mørk overflade med en albedo på blot 4%.

Jupiters måner
Iokaste (måne)

Iokaste er en af planeten Jupiters måner: Den blev opdaget 23. november 2000 af et hold astronomer fra Hawaiis Universitet under ledelse af Scott S. Sheppard. Lige efter opdagelsen fik den den midlertidige betegnelse S/2001 J 3, og efter det nummereringssystem som blev indført med opdagelsen af de galileiske måner hedder den. Jupiter XXIV. Sidenhen har den Internationale Astronomiske Union formelt opkaldt den efter Iokaste, som den græske mytologi er mor til Ødipus.

Iokaste hører til Ananke-gruppen; en gruppe af i alt 16 Jupiter-måner med omtrent samme omløbsbane som Ananke. Iokaste er ca. 5,2 kilometer i diameter, og ud fra skøn over dens masse anslås dens massefylde til ca. 2600 kilogram pr. kubikmeter: Det tyder på at den hovedsageligt består af klippemateriale, og i mindre omfang af is. Den har en mørk overflade med en albedo på blot 4%.

Jupiters måner
Erinome (måne)

Erinome er en af planeten Jupiters måner: Den blev opdaget 23. november 2000, af et hold astronomer fra Hawaiis Universitet, ledet af Scott S. Sheppard. Lige efter opdagelsen fik den den midlertidige betegnelse S/2000 J 4, og efter det nummereringssystem som blev indført med opdagelsen af de galileiske måner hedder den. Jupiter XXV. Sidenhen har den Internationale Astronomiske Union formelt opkaldt den efter Erinome, som ifølge den græske mytologi var en af Zeus' elskerinder.

Erinome hører til Carme-gruppen; en gruppe af i alt 17 Jupiter-måner med omtrent samme omløbsbane som Carme. Harpalyke er ca. 3 kilometer i diameter, og ud fra skøn over dens masse anslås dens massefylde til ca. 2600 kilogram pr. kubikmeter: Det tyder på at den hovedsageligt består af klippemateriale, og i mindre omfang af is. Den har en mørk overflade med en albedo på blot 4%.

Jupiters måner
Isonoe (måne)

Isonoe er en af planeten Jupiters måner: Den blev opdaget 23. november 2000 af et hold astronomer fra Hawaiis Universitet, under ledelse af Scott S. Sheppard. Lige efter opdagelsen fik den den midlertidige betegnelse S/2000 J 6, og efter det nummereringssystem som blev indført med opdagelsen af de galileiske måner hedder den. Jupiter XXVI. Sidenhen har den Internationale Astronomiske Union formelt opkaldt den efter Isonoe, som i visse kilder til den græske mytologi var en af Zeus' elskerinder.

Isonoe hører til Carme-gruppen; en gruppe af i alt 17 Jupiter-måner med omtrent samme omløbsbane som Carme. Isonoe er ca. 3,8 kilometer i diameter, og ud fra skøn over dens masse anslås dens massefylde til ca. 2600 kilogram pr. kubikmeter: Det tyder på at den hovedsageligt består af klippemateriale, og i mindre omfang af is. Den har en mørk overflade med en albedo på blot 4%.

Jupiters måner
CORPG

CORPG står for Competitive Online Role-Playing Game.
I modsætning til et almindeligt MMORPG, har det et mere konkurrerende aspekt, hvor man fx som i spillet Guild Wars kæmper guild mod guild.

Succes i CORPG skyldes derfor ofte spiller-talent, i stedet for at det blot er den spenderede tid på spillet, der afgør udfaldet.

Computerspilsgenrer

en:Competitive online role-playing game
pl:Guild Wars#Gatunek gry
Ballistik

Ballistik er læren om projektilers bevægelse. Der skelnes mellem den såkaldte indre ballistik, som vedrører projektilets bevægelse og hastighed i det pågældende våbens løb og den ydre ballistik, der beskæftiger sig med projektilets bane, når det har forladt våbnet. Dette kaldes den ballistiske bane.

Se også 
Ballistisk tabel

 
Artilleri